stanford-oval/wikipedia huggingface dataset:
พย็องกยุล
ศัพทมูลวิทยา

เพนจุล (벤줄) ในภาษาเชจู และพย็องกยุล (병귤) ในภาษาเกาหลี เป็นคำร่วมเชื้อสายกัน โดยเขียนด้วยอักษรฮันจาเหมือนกันคือ พย็อง (甁, "ขวด") และคยุล (橘, "ส้ม")
ทัมนาจี (เกาหลี: 탐라지; ฮันจา: 耽羅志) ซึ่งเป็นพงศาวดารของเกาะเชจู เผยแพร่ในปี ค.ศ. 1653 โดยอีว็อนจิน (เกาหลี: 이원진; ฮันจา: 李元鎭) ผู้ว่าการและผู้นำศาสนาเขตของราชวงศ์โชซอน ได้กล่าวถึงพย็องกยุลโดยใช้ชื่อพย็อลกยุล (เกาหลี: 별귤; ฮันจา: 別橘; "ส้มแปลก") และเขายังได้บันทึกว่าผลไม้นี้มักถูกเรียกว่า พย็องกยุล ซึ่งเป็นคำประกอบของคำว่าพย็อง (병, "ขวด") และคยุล (귤, "ส้ม") เนื่องจากรูปร่างของมันเรียวไปด้านบนและคล้ายกับถ้วยใบเล็ก (종지; ชงจี ; "ชามเล็ก") กลับหัว
คำอธิบาย

หลักฐานทางพันธุกรรมชี้ให้เห็นว่าส้มพย็องกยุล, ส้มเขียวหวาน และมะนาวแป้นมีบรรพบุรุษร่วมกัน พย็องกยุลเป็นสายพันธุ์ที่สามารถต้านทานต่อความเย็น, โรคราน้ำค้าง และแมลงศัตรูพืช ได้ดีกว่าพืชในตระกูลส้มที่ใกล้เคียงชนิดอื่น ๆ
ลำต้นไม่มีหนามเติบโตได้สูง 4–5 เมตร (13–16 ฟุต) ทรงพุ่มกว้างประมาณ 2–2.5 เมตร (6 ฟุต 7 นิ้ว–8 ฟุต 2 นิ้ว) ใบหนาแน่น, กิ่งขนาดเล็กและแผ่ออกทางด้านล่างทำให้ต้นมีลักษณะเป็นพุ่ม ใบเป็นรูปไข่ปลายแหลม ยาวประมาณ 6.5 เซนติเมตร (2.6 นิ้ว) และกว้างประมาณ 2.5 เซนติเมตร (1 นิ้ว) ดอกประกอบด้วยกลีบรูปไข่สีขาวห้ากลีบ
เช่นเดียวกับผลไม้ตระกูลส้มชนิดอื่น ๆ พย็อนกยุลมีเปลือกขรุขระที่มีน้ำมันหอมระเหย ผลสีเหลืองถึงเหลืองส้มที่มีส่วนฐานยาวและปลายเป็นกระเปาะโดยยาวได้ถึง 72 มิลลิเมตร (2.8 นิ้ว) และกว้าง 60 มิลลิเมตร (2.4 นิ้ว) น้ำหนักประมาณ 105 กรัม (3.7 ออนซ์)
การใช้ประโยชน์

เนื้อผลใช้รับประทานสด เปลือกสามารถใช้ทั้งสดหรือแห้ง โดยใช้ทั้งหมดหรือเฉพาะส่วนผิวด้านนอกที่มีสีก็ได้ โดยผิวสดของส้มพย็อนกยุลใช้เป็นเครื่องเทศหรือเครื่องปรุงสำหรับทำต็อก (เค้กข้าว) และอาหารเกาหลีอื่น ๆ  ในขณะที่เปลือกแห้งมักใช้ทำชา ชาพย็องกยุลถูกใช้ประจำบ้านในการบรรเทาอาการของระบบทางเดินหายใจ, ภาวะเบื่ออาหาร หรือปัญหาเบื้องต้นของระบบย่อยอาหาร
ดูเพิ่ม

ทังยูจา (당유자)
แหล่งข้อมูลอื่น

วิกิพจนานุกรม มีความหมายของคำว่า: 병, 귤, 甁, 橘
| --- | --- |
การแยกแยะหน่วยอนุกรมวิธาน:  Wikidata: Q21247842  Wikispecies: Citrus platymamma  BOLD: 550492  GBIF: 9574607  GRIN: 314350  iNaturalist: 1234022  NCBI: 237571  Tropicos: 100354902
พระเจ้าแกโร

พระเจ้าแกโรแห่งแพ็กเจ (เกาหลี: 개로왕, ? – 475, ครองราชย์ 455 – 475) พระราชาลำดับที่ 21 แห่ง อาณาจักรแพ็กเจ หนึ่งใน สามก๊กแห่งเกาหลี.พระองค์เป็นพระราชโอรสองค์ใหญ่ใน พระเจ้าบียู พระราชาลำดับที่ 20 พระองค์สวรรคตที่เมืองหลวงซึ่งปัจจุบันคือบริเวณกรุง โซล ระหว่างการสู้รบก่อนจะเสียเมืองหลวงให้กับอาณาจักรคู่แข่งทางตอนเหนืออย่าง อาณาจักรโคกูรยอ
พระราชวงศ์

พระราชบิดา : พระเจ้าบียู
พระราชมารดา : ไม่ทราบ
พระมเหสี : ไม่ทราบ
พูยอโมโด (? – 477) – พระราชาลำดับที่ 22 แห่งแพ็กเจ, พระเจ้ามุนจู
พูยอกอนจี (? – 477) – ผู้บัญชาการทหารแห่งแพ็กเจและพระราชบิดาของพระราชาลำดับที่ 24 แห่งแพ็กเจ, พระเจ้าดงซอง
ดูเพิ่ม

อาณาจักรแพ็กเจ
รายพระนามพระมหากษัตริย์เกาหลี
สามราชอาณาจักรแห่งเกาหลี
| ด ค กลำดับกษัตริย์เกาหลีสมัยอาณาจักรแพ็กเจ |
| --- | --- |
  อนโจ  ·  ดารู  ·  กีรู  ·  แกรู  ·  โชโก  ·  กูซู  ·  ซาบาน  ·  โกอี  ·  แช็กกเย  ·  บุนซอ  ·  บีรยู  ·  กเย  ·  กึนโชโก  ·  กึนกูซู  ·  ชิมนยู  ·  จินซา  ·  อาซิน  ·  จอนจี  ·  กูอีซิน  ·  บียู  ·  แกโร  ·  มุนจู  ·  ซัมกึน  ·  ดงซอง  ·  มูรยอง  ·  ซอง  ·  วีด๊อก  ·  ฮเย  ·  บอบ  ·  มู  ·  อึยจา  
ดูเพิ่ม: โชซ็อนโบราณ • พูยอ • โคกูรยอ • แพ็กเจ • ชิลลา • พัลแฮ • โครยอ • โชซ็อน • จักรวรรดิเกาหลี
พระเจ้าซ็องจงแห่งโชซ็อน
พระนามเต็ม

สมเด็จพระราชา ซ็องจง  คังจอง อินมุน โฮนมู ฮุมซ็อง คงฮโย แห่งเกาหลี
พระเจ้าแทมูชินแห่งโคกูรยอ

| --- | --- |
พระเจ้าแทมูชินแห่งโคกูรยอ
ฮันกึล: 대무신왕
ฮันจา: 大武神王
อาร์อาร์: Daemusin-wang 
เอ็มอาร์: Ta'emusin-wang 
ชื่อเกิด
ฮันกึล: 해무휼
ฮันจา: 解無恤
อาร์อาร์: Hae Muhyul 
เอ็มอาร์: Hae Muhy'ul 
"มูยอล, มูยุล" เปลี่ยนทางมาที่นี่  สำหรับละครโทรทัศน์ ดูที่ มูยุล มหาบุรุษพิชิตแผ่นดิน
พระเจ้าแทมูชิน (เกาหลี: 대무신왕; ค.ศ. 4-44) เป็นจักรพรรดิองค์ที่ 3 แห่งโคกูรยอ อาณาจักรเหนือสุดของสามราชอาณาจักรเกาหลี พระองค์เป็นผู้นำโคกูรยอในยุคแรก ๆ ผ่านช่วงเวลาของการขยายดินแดนครั้งใหญ่ พิชิตอาณาจักรเล็ก ๆ หลายแห่งและรวมถึงอาณาจักรพูยอตะวันออกที่ทรงพลัง
พระราชประวัติ

พระองค์มีพระนามเดิมว่า เจ้าชายมูฮยอล พระราชโอรสองค์ที่ 3 ในพระเจ้ายูรีแห่งโคกูรยอ เมื่อพระชนมายุได้ 11 พรรษา พระองค์ขึ้นเป็นเจ้าชายรัชทายาท เนื่องจากพระเชษฐาของพระองค์ซึ่งดำรงตำแหน่งรัชทายาทอยู่ก่อนได้ปลงพระชนม์พระองค์เอง และพระองค์ได้ขึ้นเป็นกษัตริย์เมื่อพระราชบิดาสวรรคตในอีก 4 ปีต่อมา
พระเจ้าแทมูชินได้เสริมสร้างการปกครองส่วนกลางของโคกูรยอ และขยายพระราชอาณาเขตของอาณาจักร พระองค์ผนวกพูยอตะวันออกและสังหารพระเจ้าแทโซในปี 22 ในปี 26 พระองค์พิชิต แกมะกุก ริมแม่น้ำอัมนก และพิชิต กูดากุก ในเวลาต่อมา
หลังจากป้องกันการโจมตีของจีนในปี 28 พระองค์ได้ส่งเจ้าชายโฮดง พระราชโอรส ซึ่งขณะนั้นมีพระชนมายุประมาณ 16 พรรษา เข้าโจมตีอาณาจักรนังนัง นอกจากนี้พระองค์ยังเอาชนะอาณาจักรนักรัง ทางตะวันตกเฉียงเหนือของเกาหลีในปี 32 พระองค์ทำลายนังนังในปี 37 แต่กองทัพฮั่นตะวันออกที่ส่งโดยจักรพรรดิฮั่นกวังอู่ ยึดคืนได้ในปี 44 และพระองค์ก็สวรรคตในปีนั้น พระศพของพระองค์ถูกฝังอยู่ในแทซูชุนว็อน
ในตำนานของเจ้าชายโฮดงและเจ้าหญิงแห่งนักรัง พระเจ้าแทมูชินได้ส่งพระราชโอรสของพระองค์ไปหลอกลวงเจ้าหญิงแห่งนักรังให้ทำลายกลองที่จะเตือนพวกเขาสำหรับการรุกรานที่กำลังจะมาถึง
พระราชวงศ์

พระราชบิดา: พระเจ้ายูรี (유리명왕, 瑠璃明王)
พระอัยกา: พระเจ้าทงมย็อง (동명성왕, 東明聖王)
พระอัยยิกา: พระนางยีโซยา (예씨 부인, 禮氏 夫人)
พระราชมารดา: พระราชินี แห่งตระกูลซง (왕후 송씨, 王后 松氏)
พระอัยกา: Song Yang, Marquis Damul (송양 다물후, 松讓 多勿侯)
พระมเหสี:
พระนางที่ไม่ทราบพระนาม ("พระมเหสีหลัก" (원비))
พระราชโอรส: พระเจ้าโมบน (해우, 解憂; สวรรคต ค.ศ. 53)
Lady Hae ("พระมเหสีรอง" (차비))
พระราชโอรส: เจ้าชายโฮดง (호동, 好童; สวรรคต ค.ศ. 32) – อภิเษกสมรสกับเจ้าหญิง Nakrang (낙랑공주; สวรรคต ค.ศ. 32)
ปาฏิหาริย์แห่งแม่น้ำฮัน

เศรษฐกิจเกาหลีใต้เติบโตไม่หยุดจากระดับใกล้ศูนย์เป็นกว่าล้านล้านดอลล่าร์สหรัฐในเวลาไม่ถึงครึ่งศตวรรษ
ปาฏิหาริย์แห่งแม่น้ำฮัน  (เกาหลี: 한강의 기적 , ฮันจา:漢江의 奇蹟, Hangangui Gijeok; อังกฤษ: Miracle on the Han River) เป็นปรากฏการณ์การเจริญเติบโตทางเศรษฐกิจของประเทศเกาหลีใต้อย่างรวดเร็วในช่วงหลังสงครามเกาหลี ซึ่งทำให้เกาหลีใต้กลายเป็นประเทศที่พัฒนาแล้ว โดยเป็นผลจากการที่เกาหลีใต้กลายเป็นประชาธิปไตย และการที่เกาหลีใต้ได้เป็นเจ้าภาพโอลิมปิกฤดูร้อน 1988 กับฟุตบอลโลก 2002  จนทำให้ปัจจุบันเกาหลีใต้มีเศรษฐกิจระดับล้านล้านดอลลาร์สหรัฐและมีบรรษัทข้ามชาติที่เป็นที่รู้จักกันทั่วโลกอย่างเช่น ซัมซุง แอลจี และกลุ่มบริษัทฮุนได
คำว่า "ปาฏิหาริย์แห่งแม่น้ำฮัน" หมายถึงการเจริญเติบโตทางเศรษฐกิจของกรุงโซล ซึ่งเป็นสถานที่ที่แม่น้ำฮันไหลผ่าน โดยมีที่มาจากคำว่า "ปาฏิหาริย์แห่งแม่น้ำไรน์" ซึ่งเป็นปรากฏการณ์ทางเศรษฐกิจของประเทศเยอรมนีตะวันตกหลังสงครามโลกครั้งที่สอง คำว่า "ปาฏิหารณ์แห่งแม่น้ำฮัน" หมายถึงช่วงเวลาระหว่าง พ.ศ. 2496 - พ.ศ. 2539 ซึ่งเป็นช่วงที่เกาหลีใต้พัฒนาอย่างก้าวกระโดด ถ้าพิจารณาสถานการณ์ในสมัยนั้น จะเห็นว่าการพัฒนาประเทศเกาหลีใต้นั้นไม่อาจเป็นไปได้ เนื่องจากโครงสร้างพื้นฐานของกรุงโซลถูกทำลายไปในสงครามเกาหลี และชาวเกาหลีใต้หลายล้านคนตกอยู่ในสภาพยากจนและมีคนว่างงานอีกเป็นจำนวนมาก เมื่อนายพลพัก จ็อง-ฮี ยึดอำนาจในปี พ.ศ. 2504 คนเกาหลีใต้มีอัตรารายได้เฉลี่ยต่อหัวในอัตราต่ำกว่า 100 ดอลลาร์สหรัฐต่อปี และประเทศเกาหลีใต้ยังต้องพึ่งพาความช่วยเหลือจากต่างประเทศ โครงการพัฒนาชุมชนใหม่ของประธานาธิบดีพัก จ็อง-ฮี มุ่งพัฒนาชนบทของประเทศเกาหลีใต้ โดยความเข้มแข็งของรัฐบาลเผด็จการและความมีประสิทธิภาพของการใช้แรงงานราคาถูกซึ่งทำให้เศรษฐกิจของเกาหลีใต้เริ่มเติบโต ในระยะเวลาไม่ถึงสี่ทศวรรษ เกาหลีใต้เปลี่ยนผ่านไปเป็นประเทศเศรษฐกิจชั้นนำของโลก เป็นศูนย์กลางทางด้านธุรกิจและการค้าของเอเชีย เป็นประเทศเศรษฐกิจที่สำคัญของโลกทั้งเป็นศูนย์กลางทางด้านเศรษฐกิจและมีโครงสร้างพื้นฐานทางด้านเทคโนโลยีขั้นสูง ทำให้ชาวเกาหลีถือว่าปรากฏการณ์นี้เป็นความภูมิใจของชาติ และเป็นหลักฐานแสดงถึงความมุ่งมั่นที่จะทำทุกอย่างได้
เศรษฐกิจหลังสงครามเกาหลี

เศรษฐกิจของเกาหลีใต้หลังสงครามเกาหลีทรุดโทรมอย่างรุนแรง รายได้ประชาชาติต่ำลงเรื่อยๆ รัฐบาลมีฐานะทางการเงินย่ำแย่ การลงทุนมีน้อย ถึงแม้จะได้รับการช่วยเหลือทางเศรษฐกิจจากสหรัฐอเมริกาอย่างมากมาย รวมทั้งความช่วยเหลือจากสัมพันธมิตรอื่นๆด้วย แต่สภาพเศรษฐกิจโดยรวมไม่สามารถเลี้ยงตัวเองได้ แม้ว่ารัฐบาลจะมีการใช้จ่ายอย่างมหาศาลเพื่อบูรณะประเทศแล้วก็ตาม
กิจกรรมทางเศรษฐกิจของเกาหลีในช่วงนี้ส่วนใหญ่ถูกผูกขาดจากนายทุนเพียงไม่กี่ราย โดยมีอิทธิพลของนักการเมืองและระบบราชการหนุนหลัง กิจการผูกขาดส่วนใหญ่เป็นสินค้าอุปโภคบริโภค ซึ่งมีผลทำให้คนส่วนใหญ่ยากจนโดยที่คนชั้นผู้นำไม่ได้เอาใจใส่ดูแลประชาชนเท่าที่ควร
เศรษฐกิจสมัยพัก จองฮี

เมื่อพัก จองฮีเถลิงอำนาจในปี ค.ศ. 1962 เกาหลีใต้จึงก้าวสู่การพัฒนาประเทศอย่างแท้จริง ในสมัยของเขามีการวางแผนสำหรับอนาคตและหาทางเลือกที่ก่อประโยชน์สูงสุดแก่ประเทศชาติ รัฐบาลกำหนดนโยบายต่างๆ ออกมาเพื่อเร่งการพัฒนาประเทศเรียกว่าแผนพัฒนาห้าปี และด้วยนโยบายที่เน้นความสำคัญทางเศรษฐกิจเป็นอย่างมากและความพยายามขจัดปัญหาความยากจน รัฐบาลเกาหลีใต้ภายใต้การนำของพัก จองฮีใช้กลยุทธ์ที่สำคัญคือการมองออกไปข้างนอกหรือการมีสัมพันธ์กับตลาดโลก (Outward-Looking Strategy) แทนกลยุทธ์เน้นตนเองหรือมองแต่ตลาดภายใน (Inward-Looking Strategy)
กลยุทธ์มองไปข้างนอก (Outward-Looking Strategy) คือการมีความสัมพันธ์กับตลาดโลกในด้านการค้า มีการผลิดเพื่อขายในตลาดโลกแทนการผลิตเพื่ออุปโภคบริโภคในประเทศ และที่สำคัญคือเป็นการทำอุตสหกรรมที่ส่งเสริมการใช้แรงงาน (labour-intensive) ในขณะเดียวกันรัฐบาลลดกฎเกณฑ์และความเข้มงวดในการนำเข้าลดน้อยลง
โดยที่รัฐบาลภายใต้การนำพัก จองฮี ใช้นโยบายเน้นอุตสหกรรมการส่งออกแทนนโยบายอุตสหกรรมผลิตเพื่อทดแทนการนำเข้า และไม่เน้นการพัฒนาเกษตรกรรมเป็นพื้นฐานทางเศรษฐกิจ ก็มีเหตุผลว่าพื้นที่ประเทศเกาหลีมีขนาดไม่ใหญ่มากเมื่อเทียบกับจำนวนประชากรและมีพื้นที่ทำการเกษตรเพียงร้อยละ 20 ของประเทศเท่านั้น อีกประการหนึ่งคือการได้รับเงินช่วยเหลือจากต่างประเทศลดลง ทำให้เกาหลีใต้จำเป็นต้องเน้นอุตสหกรรมส่งออกเพื่อที่จะสร้างรายได้ให้กับประเทศ รัฐบาลเกาหลีในยุคนี้ได้ตระหนังถึงข้อจำกัดของประเทศโดยมีการวางแผนในระยะยาวให้กับประเทศ และมีการส่งคนเกาหลีไปดูงานและศึกษาความเป็นไปได้ยังประเทศอุตหกรรมในยุโรป นอกจากนี้ตัวอย่างจากประเทศญี่ปุ่นที่ประสบความสำเร็จทางเศรษฐกิจก็รับการศึกษาอย่างละเอียดจากนักวิชาการเกาหลีด้วยเพื่อที่จะได้กำหนดแผนนโยบายการพัฒนาประเทศได้อย่างถูกต้องและมีประสิทธิภาพมากที่สุด
แผนพัฒนาทางเศรษฐกิจ > แผนพัฒนาห้าปีฉบับที่ 1 (ปี ค.ศ.1962-1966)

ในปี ค.ศ.1962 เป็นปีที่เกาหลีใต้เริ่มใช้แผนพัฒนาห้าปีฉบับแรก ซื่งเน้นการฟื้นฟูโครงสร้างพื้นฐานทางเศรษฐกิจ (Infra-structure) และทุนสังคมอื่นๆ (Social-Capital Formation) และมีการส่งเสริมอุตสหกรรมโดยรัฐบาลเขาแทรกแซงโดยตรงในอุตสหกรรมหลักและกิจกรรมที่เกี่ยวกับอุตสหกรรมสำคัญๆ แต่ยังยึดนโยบายเศรษฐกิจเสรีหรือให้กลไกตลาดมีบทบาทในเศรษฐกิจได้พอสมควร
แผนพัฒนาทางเศรษฐกิจ > แผนพัฒนาห้าปีฉบับที่ 2 (ปี ค.ศ.1967-1971)

แผนนี้มีรายละเอียดเพิ่มขึ้นโดยมีทั้งแผนเศรษฐกิจมหภาคและแผนสาขาย่อย พยายามสร้างเป้าหมายที่มีความเป็นไปได้มากขึ้น และในการสร้างแผนได้มีการเอาหลักการวิเคราะห์ผลตอบแทน (Cost-Benefit Analysis) มาใช้ด้วย
การพัฒนาชนบทของเกาหลีใต้ (Saemaul Undong) แซมาอึล  อุนดง เกาหลีใต้ได้สร้างขบวนการพัฒนาชุมชนในช่วงปีค.ศ. 1971 ซื่งเป็นปีสุดท้ายของแผนพัฒนาห้าปีฉบับที่ 2 จุดกำเนิดของ“แซมาอึล  อุนดง”อันเนื่องมาจากภายหลังเหตุการณ์น้ำท่วมในปีค.ศ. 1969  ซึ่งประชาชนต่างพากันซ่อมแซมหลังคาบ้านเรือนและถนนหนทางด้วยตนเอง  โดยปราศจากการช่วยเหลือจากภาครัฐ ได้กลายเป็นแรงบันดาลใจที่สำคัญของประธานาธิบดี พัก จุงฮี  ที่จะให้การช่วยเหลือชุมชนในชนบท พัก จุงฮี ตระหนักดีว่า ความช่วยเหลือของรัฐบาลย่อมจะไร้ประโยชน์โดยสิ้นเชิงเว้นแต่ว่าประชาชนจะลงมือกระทำสิ่งต่างๆ ด้วยจิตวิญญาณของการพึ่งพาตนเอง การโน้มน้าวชุมชนในชนบทให้รู้จักการพึ่งพาตนเองและร่วมมือช่วยเหลือซึ่งกันและกัน ถือเป็นหัวใจสำคัญของการพัฒนาชนบท และแนวคิดเหล่านี้ก็คือหลักการพื้นฐานของแซมาอึล อุนดง หรือขบวนการสร้างหมู่บ้านใหม่
จิตวิญญาณซึ่งเป็นเครื่องยึดเหนี่ยวของ แซมาอึล  อุนดง  มี 3 ประการ
ความขยันหมั่นเพียร (Diligence)
การพึ่งพาตนเอง (Self-help)
ความร่วมมือ (Cooperation)
การดำเนินงานของ แซมาอึล  อุนดง ในช่วงปีค.ศ. 1970 ถึงแม้ว่ารัฐบาลจะไม่มีเงินทุนมากพอที่จะสนับสนุนการจัดทำโครงการต่างๆ แต่ก็ใช่ว่าจะทำอะไรไม่ได้เลย เพราะการปรับปรุงสิ่งจำเป็นพื้นฐานหลายๆ ประการ ก็อาจกระทำได้โดยอาศัยความช่วยเหลือจากรัฐบาลที่มีเพียงเล็กน้อยได้ โดยรัฐบาลได้ทดลองจัดทำโครงการสำคัญ 10 โครงการ เพื่อพัฒนาพื้นที่ชนบทได้แก่ การขยายถนนในท้องถิ่น การปรับปรุงหลังคาบ้านเรือน ห้องครัว และรั้วบ้าน การจัดให้มีแหล่งบริการซักรีด การสร้างบ่อน้ำชุมชน การก่อสร้างสะพาน รวมถึงการปรับปรุงระบบชลประทาน
แผนพัฒนาทางเศรษฐกิจ > แผนพัฒนาห้าปีฉบับที่ 3 (ปี ค.ศ.1972-1976)

เป็นแผนที่เน้นความเสมอภาคและเสถียรภาพทางเศรษฐกิจ
แผนพัฒนาทางเศรษฐกิจ > แผนพัฒนาห้าปีฉบับที่ 4 (ปี ค.ศ.1977-1981)

เป็นแผนสุดท้ายของประธานาธิบดี พัก จุงฮี (โดนลอบสังหารในปี ค.ศ.1979)
แผนพัฒนาทางเศรษฐกิจ > แผนพัฒนาห้าปีฉบับที่ 5 (ปี ค.ศ.1982-1986)

ในแผนนี้เน้นการพัฒนาให้มีเสถียรภาพ ประสิทธิภาพและความเสมอภาค รวมทั้งการแข่งขันอย่างเสรีในตลาดโลก
| อัตราการขยายตัว | แผนฯ 1 | แผนฯ 2 | แผนฯ 3 | แผนฯ 4 | แผนฯ 5 |
| --- | --- | --- | --- | --- | --- |
| อัตราการเจริญเติบโตของ GNP | 8.3 | 11.4 | 11.2 | 5.7 | 8.5 |
| ประมง | 5.5 | 2.0 | 5.8 | 1.0 | 3.8 |
| เหมืองแร่และอุตสหกรรม | 14.8 | 20.9 | 20.1 | 10.0 | 9.7 |
| สาธารณูปโภคและบริการอื่นๆ | 8.9 | 13.2 | 8.5 | 5.3 | 8.8 |
| การลงทุนต่อ GNP | 16.9 | 15.5 | 27.0 | 30.1 | 29.5 |
| การออมภายในประเทศ | 6.7 | 15.5 | 17.0 | 23.5 | 27.1 |
| การออมจากต่างประเทศ | 10.2 | 15.1 | 11.8 | 5.9 | 3.2 |
แหล่งข้อมูลอื่น

"Miracle on the Han" Lesson Plan for High School Students (PDF) เก็บถาวร 2011-06-17 ที่ เวย์แบ็กแมชชีน
An article on the post-industrial "Miracle on the Han" เก็บถาวร 2008-07-26 ที่ เวย์แบ็กแมชชีน
The G20 Takes a Step Back เก็บถาวร 2010-11-05 ที่ เวย์แบ็กแมชชีน
พัก ย็อง-ช็อล

| สถิติเหรียญโอลิมปิก> ยูโดชาย.ตัวแทนของ   เกาหลีใต้ .กีฬาโอลิมปิก |
| --- | --- | --- |
|  |  1976 มอนทรีออล  | มิดเดิลเวท |
ชิงแชมป์โลก
|  |  1979 ปารีส  | –78 กก. |
พัก ย็อง-ช็อล (เกาหลี: 박영철; อักษรโรมัน: Park Young-chul) เกิดวันที่ 14 เมษายน ค.ศ. 1954 เป็นอดีตนักยูโดชาวเกาหลีใต้ ผู้เข้าร่วมการแข่งขันกีฬาโอลิมปิกฤดูร้อน 1976
พัก มุนซู

| พัก มุนซู 박문수 |
| --- | --- |
ภาพวาดของ พัก มุนซู
เกิด: 28 ตุลาคม พ.ศ. 2234 (วันที่ 8 เดือน 9 ตามปีจันทรคติ) เกาหลี
ถึงแก่กรรม: 22 พฤษภาคม พ.ศ. 2299 (64 ปี) (วันที่ 24 เดือน 4 ตามปีจันทรคติ) เกาหลี
ตำแหน่ง: ผู้ตรวจการแผ่นดินในรัชสมัย พระเจ้ายองโจ
พัก มุนซู (เกาหลี: 박문수; 28 ตุลาคม 2234 (8 เดือน 9 ตามปีจันทรคติ) ~ 22 พฤษภาคม 2299 (24 เดือน 4 ตามปีจันทรคติ)) เป็นขุนนางในสมัยพระเจ้าย็องโจแห่งโชซ็อน เขามีชื่อเสียงจากการใช้เวลาทั้งชีวิตในการปกป้องชาวเกาหลีจากขุนนางที่ฉ้อฉล
มุนซูสอบผ่านขุนนางในปี ค.ศ. 1723 ในรัชสมัยของพระเจ้าคย็องจงแห่งโชซ็อนและต่อมาได้กลายเป็นผู้ตรวจราชการลับ (암행어사) ผู้ตรวจการลับที่มีชื่อเสียงที่สุดในประวัติศาสตร์เกาหลี และได้กลายเป็นบุคคลในตำนาน โดยมีตำนานมากมายเกี่ยวกับความสำเร็จของเขา
พัก ซ็อน-โฮ (นักร้อง)

| พัก ซ็อน-โฮ |
| --- | --- |

เกิด: 9 พฤษภาคม พ.ศ. 2536 (31 ปี) โซล ประเทศเกาหลีใต้
อาชีพ: นักแสดง, นายแบบ, นักร้อง
ตัวแทน: SidusHQ

ชื่อเกาหลี
ฮันกึล: 박선호
ฮันจา: 朴宣浩
อาร์อาร์: Bak Seon-ho 
เอ็มอาร์: Pak Sŏnho 
 
พัก ซ็อน-โฮ (เกาหลี: 박선호, อักษรโรมัน: Park Sun ho; เกิด 9 พฤษภาคม พ.ศ. 2536) เป็นนักแสดง นักร้อง และนายแบบชาวเกาหลีใต้ พักเปิดตัวการแสดงในละครชุดทางโทรทัศน์เรื่อง สายรุ้งแห่งรัก ทางช่องเอ็มบีซีใน พ.ศ. 2557 นอกจากนี้เขายังเดบิวต์ในฐานะนักร้องใน พ.ศ. 2557 ด้วยเพลง "อาฟเตอร์เลิฟ" (บัลลาด) ประกอบละครชุดทางโทรทัศน์ พ.ศ. 2557 เรื่อง เลิฟเซลส์
ล่าสุดพักเป็นที่รู้จักจากการเป็นผู้เข้าแข่งขันในรายการบอยแบนด์เอาชีวิตรอดของช่องเอ็มเน็ต พรอดิวซ์เอ็กซ์ 101 (2562) และรับบทอี กวัง-ช็อล ในละครชุดทางโทรทัศน์ช่องโอซีเอ็นเรื่อง ตำรวจกลคนเหนือมนุษย์ (2563)
พระเจ้านัมแฮแห่งชิลลา

| พระเจ้านัมแฮแห่งชิลลา |
| --- | --- |
พระราชาแห่งชิลลา
พระราชาองค์ที่ 2 แห่ง ชิลลา
ครองราชย์: 547 - 567
ก่อนหน้า: ฮยอกกอเซ
ถัดไป: ยูริ

ประสูติ: ไม่ปรากฏ
สวรรคต: 567
คู่อภิเษก: พระนางอัลเจบูอิน
พระราชบุตร: พระเจ้ายูรีแห่งชิลลา   เจ้าหญิงอาฮโยบูอิน
ราชวงศ์: ชิลลา
พระราชบิดา: พระเจ้าฮย็อกกอเซแห่งซิลลา
พระราชมารดา: พระนางอัลย็องบูอิน
พระเจ้านัมแฮแห่งชิลลา (เกาหลี: 남해차차웅, ?-ค.ศ. 24) พระราชาองค์ที่ 2 แห่ง อาณาจักรชิลลา ครองราชย์ระหว่างปี ค.ศ. 4 -ค.ศ. 24
พระราชประวัติ

พระเจ้านัมแฮ ประสูติเมื่อใดไม่ปรากฏเป็นพระราชโอรสองค์ใหญ่ของพระเจ้าฮย็อกกอเซที่ประสูติแต่ พระนางอัลย็องบูอิน
ขึ้นครองราชย์

หลังจากที่พระราชบิดาสวรรคตในปี ค.ศ. 4 เจ้าชายนัมแฮรัชทายาทจึงขึ้นครองราชย์แทนทรงพระนามว่า พระเจ้านัมแฮ
สวรรคตและสิทธิ์ในการสืบราชสมบัติ

พระเจ้านัมแฮทรงครองราชย์นาน 20 ปีก่อนจะสวรรคตในปี ค.ศ. 24 (พ.ศ. 567) พระราชโอรสของพระองค์จึงเสด็จขึ้นครองราชย์สืบต่อเป็น พระเจ้ายูรี
พระราชวงศ์

พระราชบิดา พระเจ้าฮย็อกกอเซ 혁거세 거서간(赫居世居西干, 혁거세왕)
พระราชมารดา พระนางอัลย็องบูอิน 알영부인(閼英夫人, 기원전 53년 ~ )
พระมเหสี
พระนางอัลเจบูอิน   운제부인(雲帝夫人)
พระราชโอรส
พระเจ้ายูรี  유리 이사금(儒理尼師今)  พระราชโอรสของพระนางอัลเจบูอิน
พระราชธิดา
เจ้าหญิงอาฮโยบูอิน  아효부인(阿孝夫人)   พระราชธิดาของพระนางอัลเจบูอิน
พงศาวลี

| ด ค กลำดับพระมหากษัตริย์เกาหลีสมัยชิลลา |
| --- | --- |
ชิลลายุคต้น (57 ปีก่อนคริสตกาล – ค.ศ. 654):  ฮยอกกอเซ  นัมแฮ  ยูรี  ทัลแฮ  พาซา  จีมา  อิลซ็อง  อาดัลลา  พ็อลฮยู  แนแฮ  โจบอน  ช็อมแฮ  มีชู  ยูรเย  คีริม  ฮึลแฮ  แนมุล  ซิลซ็อง  นุลจี  จาบี  โซจี  จีจึง  พ็อบฮึง  จินฮึง  จินจี  จินพย็อง  ช็อนด็อก  ชินด็อก 
ชิลลายุคกลาง (ค.ศ. 654 - 780):  มูยอล  มุนมู  ซินมุน  ฮโยโซ  ซองด๊อก  ฮโยซอง  คยองด๊อก  ฮเยคง 
ซิลลายุคปลาย (ค.ศ. 780 - 935):  ซอนด๊อก  วอนซอง  โซซอง  แอจาง  ฮอนด๊อก  ฮึงด๊อก  ฮุยคัง  มินแอ  ซินมู  มุนซอง  ฮอนอัน  คยองมุน  ฮอนคัง  จองคัง  ชินซ็อง  ฮโยคง  ซินด๊อก  คยองมยอง  คยองแค  คยองซุน 
 ดูเพิ่ม โชซ็อนโบราณ พูยอ โคกูรยอ แพ็กเจ ชิลลา พัลแฮ โครยอ โชซ็อน จักรวรรดิเกาหลี
พัก จ็อง-มิน

| พัก จ็อง-มิน |
| --- | --- |
พักในปี 2021
เกิด:  (1987-03-24) 24 มีนาคม ค.ศ. 1987 (37 ปี) ชุงจู ประเทศเกาหลีใต้
การศึกษา: Korea National University of Arts – Film and Acting
อาชีพ:  นักแสดง  นักเขียน 
ปีปฏิบัติงาน: 2011–ปัจจุบัน
ตัวแทน: SEM Company

ชื่อเกาหลี
ฮันกึล: 박정민
ฮันจา: 朴政玟
อาร์อาร์: Bak Jeong-min 
เอ็มอาร์: Pak Chŏng-min 
 
พัก จ็อง-มิน (เกาหลี: 박정민, อักษรโรมัน: Park Jeong-min; เกิด 24 มีนาคม ค.ศ. 1987) เป็นนักแสดงชาวเกาหลีใต้ เขามีชื่อเสียงจากการแสดงในภาพยนตร์เรื่อง บลีคไนท์ (2011), ทงจู: เดอะพอร์เทรตออฟอะโพเอต (2015), คียส์ทูเดอะฮาร์ท (2018) และ เดลิเวอร์อัสฟรอมอีวิล (2020) เขายังเป็นนักเขียนหนังสือขายดีเรื่อง A Useful Person
การศึกษา

ในปี พ.ศ. 2548 พักลงทะเบียนเรียนที่วิทยาลัยศิลปศาสตร์ มหาวิทยาลัยเกาหลีอันทรงเกียรติ แต่ต่อมาก็ลาออกด้วยความตั้งใจที่จะเป็นผู้สร้างภาพยนตร์ จากนั้นเขาก็เรียนสาขาด้านการสร้างภาพยนตร์ที่มหาวิทยาลัยศิลปะแห่งชาติเกาหลี แต่ต่อมาก็เปลี่ยนวิชาเอกเป็นการแสดงหลังจากที่ปลดจากทหารประจำการและจบการศึกษา
แหล่งข้อมูลอื่น

| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  อิสราเอล  สหรัฐ  เกาหลี
ท็อปด็อก

| ท็อปด็อก |
| --- | --- |
Topp Dogg
ข้อมูลพื้นฐาน
ที่เกิด: South Korea
แนวเพลง: เคป็อป , ฮิพพอบ
ช่วงปี: ค.ศ. 2013 (2013) – ปัจจุบัน
ค่ายเพลง: Hunus Entertainment

สมาชิก:  โฮจุน  ซังโด  บีจู  เซโร่  ยาโน 
อดีตสมาชิก:  ซงกุง  คิโด้  เจนิชชี่  กอน  ซอกุง  พีกุน  นักทา  ฮันซล  อะตอม 

เว็บไซต์: stardom-ent.com
ท็อปด็อก (อังกฤษ: Topp Dogg; เกาหลี: 탑독) กลุ่มสมาชิกวงฮิปฮอป 12 คนจากเกาหลีใต้ ตั้งขึ้นโดยโชพีดี (Cho PD) ภายใต้สังกัดสตาร์ด้อมเอนเตอร์เทนเมนท์ (Stardom Entertainment) ในปี 2013 เปิดตัวด้วยสมาชิก 13 คน ได้แก่ เจนิชชี่ พีกุน ซอกุง กอน โฮจุน คิโด้ ซังโด นักทา ฮันซล บีจู เซโร่ อะตอม และยาโน ภายหลังซอกุงได้หยุดการโปรโมทกับวงท็อปด็อกและไปอยู่ซับยูนิตอันเดอร์ด็อกแทน ปัจจุบันมีสมาชิก 5 คน
ประวัติ > 2013: มินิอัลบั้ม Dogg's Out , Dogg's Out Repackage

ท็อปด็อกได้จัดเดบิวท์โชว์เคสขึ้นในวันที่ 22 ตุลาคม 2556 เดบิวท์สเตจด้วยไตเติ้ลแทร็ค Say It (말로해) ที่รายการโชว์แชมเปี้ยนในวันที่ 23 ตุลาคม 2556 และวางจำหน่ายมินิอัลบั้ม Dogg's Out ในวันที่ 24 ตุลาคม 2556
19 ธันวาคม 2556 ท็อปด็อกกลับมาด้วยรีแพคเกจอัลบั้ม Dogg's Out โดยเพิ่มเพลงใหม่คือ Cigarette และ Say It (말로해) เวอร์ชันจีน
ประวัติ > 2014: Arario, AmadeuS, "Annie"

วันที่ 12 มกราคม สตาร์ด้อมได้ปล่อยทีเซอร์สำหรับมินิอัลบั้มที่ 2 ของท็อปด็อกออกมา และคัมแบ็คด้วยไตเติ้ลแทร็ค 들어와 (Open the door) ในวันที่ 16 มกราคม พร้อมโชว์คัมแบ็คสเตจในวันเดียวกันที่เวทีเอ็มเค้าท์ดาวน์
ท็อปด็อกได้ปล่อยเอ็มวีเพลง 아라리오 (Arario) วันที่ 12 กุมภาพันธ์ และขึ้นคัมแบ็คสเตจในวันที่ 19 กุมภาพันธ์ และวางจ่ายสเปเชียลอัลบั้ม Arario Special Edition ในวันที่ 24 กุมภาพันธ์
9 มิถุนายน ท็อปด็อกกลับมาด้วยมินิอัลบั้มที่ 3 AmadeuS ด้วยไตเติ้ลแทร็ค TOPDOG และคัมแบ็คสเตจที่เวทีเอ็มเค้าท์ดาวน์ในวันที่ 12 มิถุนายน และได้วางจำหน่าย AmadeuS Deluxe Edition โดยเพิ่มเพลงใหม่อีก 3 เพลงในวันที่ 25 สิงหาคม
และท็อปด็อกก็ได้ปล่อยเพลงที่มาในสไตล์ old school เนื่องในโอกาสครบรอบ 1 ปีที่เดบิว์มา 애니(Annie) เมื่อวันที่ 16 ตุลาคม
ประวัติ > 2015

ในเดือนธันวาคม 2557 สตาร์ด้อมประกาศเวิลด์ทัวร์ภายใต้ชื่อ 'World TopKlass' ซึ่งจัดขึ้นที่ 13 เมืองและ 11 ประเทศทั้งยุโรป เอเชีย และอเมริกาใต้
อเมริกา
5 กุมภาพันธ์ ที่ Bayou Music Center ฮุสตัน-รัฐเท็กซัส
7 กุมภภาพันธ์ ที่ The Fillmore ไมอามี่-รัฐฟลอริด้า
8 กุมภาพันธ์ ที่ Tabernacle แอตแลนต้า-รัฐจอร์เจีย
อเมริกาใต้
14 กุมภาพันธ์ ที่ Via Marquês เซาเปาโล-บราซิล
ยุโรป
3 กันยายน ที่ Teatro dal  verme มิลาน-อิตาลี่
4 กันยายน ที่ Troxy ลอนดอน-อังกฤษ
6 กันยายน ที่ Le Comedia ปารีส-ฝรั่งเศส
และในเดือนกรกฎา สตาร์ด้อมได้เซ็นสัญญาร่วมกับ Hunus Entertainment
ประวัติ > 2016

วันที่ 3 มีนาคม ToppDogg ได้เปิดตัว OST สำหรับละครPlease Come Back, Mister ; แทร็กยังได้รับวิดีโอเพลงที่มีสมาชิกบันทึกเพลง อีกสองเพลงได้รับการปล่อยตัวจากละครโดย ToppDogg สมาชิกเป็นครั้งแรกคือ "Back Then" โดย Hojoon ซึ่งออกเมื่อวันที่ 31 มีนาคมและเพลง "You" ของ Hojoon and Sangdo ได้รับการปล่อยออกมาเมื่อวันที่ 7 เมษายน
สายการแร็พของ ToppDogg (Yano, A-tom และ Jenissi) เข้าร่วมในซีซั่น 5 ของรายการShow Me the Moneyที่เป็นที่นิยมซึ่งเริ่มออกอากาศในเดือนพฤษภาคม [18] A-ทอมผ่านการออดิชั่นและทำให้มันไปรอบที่ 2 ที่เขาถูกกำจัด-ไม่นานหลังจากที่ A-ทอมปล่อยเพลงให้ SoundCloud ของเขาที่ชื่อ "คนตาบอดดังนั้น" ซึ่งถูกอัปโหลดในภายหลังเพื่อบัญชี YouTube Hunus ความบันเทิงในวันที่ 20 พฤษภาคม ทั้ง Yano และ Jenissi ไม่ผ่านการออดิชั่น
มันได้รับการประกาศในเดือนพฤษภาคมที่ ToppDogg จะได้รับการมีส่วนร่วมในซีรีส์เว็บที่สร้างขึ้นโดย K-Pop เว็บไซต์ข่าว Soompi เรียกว่าท็อปด็อก: All-ฆ่า [19]การแสดงวิ่ง 10 ตอนจาก 23 พฤษภาคม - 15 สิงหาคมและออกอากาศในวันจันทร์มันที่เข้าร่วมสมาชิกมีส่วนร่วมใน "ความท้าทาย" ต่างๆทุกสัปดาห์เช่นการปรุงอาหารและทายและให้ความสำคัญกลุ่มพิเศษเช่นหอพัก การท่องเที่ยว [20] [21] [22]
เมื่อวันที่ 31 ตุลาคมพวกเขาก็ได้เปิดตัวทีเซอร์คัมแบ็กสำหรับอัลบั้มแรกของพวกเขาที่First Street ในฐานะสมาชิกเก้าคนแทนที่จะเป็นสมาชิก 10 คนก่อนหน้านี้ Jenissi ได้รับการยืนยันว่าเป็นสมาชิกคนล่าสุดที่ออกจากกลุ่มเพื่อไปเดี่ยวและยังคงผลิตเพลงนอก ToppDogg มีการอัปโหลดทีเซอร์ของวันที่ฝนตกในวันที่ 31 ตุลาคมนี้First Streetและวิดีโอเพลงอย่างเป็นทางการสำหรับ "Rainy Day" ได้รับการปล่อยตัวในวันที่ 7 พฤศจิกายน 2016
2017

เมื่อวันที่ 28 กุมภาพันธ์มีรายงานว่า A-Tom จะเข้าร่วมProduce 101 Season 2แต่ไม่ทราบว่าจะทำให้เขาต้องจากกลุ่มนี้หรือไม่
อาณาจักร

ท็อปด็อก แบ่งเป็นอาณาจักรย่อยสี่อาณาจักร คือ มังกร (Dragon), อัศวิน (Knight), สิงโต (Lion) และ พ่อมด (Wizard)
อาณาจักรมังกร (Dragon Kingdom) - ซังโด
อาณาจักรอัศวิน (Knight Kingdom) -   อะตอม
อาณาจักรสิงโต (Lion Kingdom) - ยาโน
อาณาจักรพ่อมด (Wizard Kingdom) - โฮจุน  บีจู เซโร่
สมาชิก > สมาชิกปัจจุบัน

| ชื่อในการแสดง> ไทย | ชื่อในการแสดง> โรมัน | ชื่อในการแสดง> ฮันกึล/ฮันจา | ชื่อจริง> ไทย | ชื่อจริง> โรมัน | ชื่อจริง> ฮันกึล/ฮันจา | วันเกิด | ตำแหน่ง | อาณาจักร |
| --- | --- | --- | --- | --- | --- | --- | --- | --- |
| โฮจุน | Hojoon | 호준 | จอน โฮจุน | Jeon Hojoon | 전호준 | 31 ตุลาคม พ.ศ. 2535 (32 ปี) | นักร้องเสียงหลัก | พ่อมด (Wizard) |
| ซังโด | Sangdo | 상도 | ยู ซังโด | Yu Sangdo | 유상도 | 02 มีนาคม พ.ศ. 2536 (31 ปี) | นักร้องเสียงหลัก | มังกร (Dragon) |
| บีจู | B-Joo | 비주 | คิม บยองจู | Kim Byungjoo | 김병주 | 08 มกราคม พ.ศ. 2537 (30 ปี) | นักร้องเสียงหลัก | พ่อมด (Wizard) |
| เซโร่ | Xero | 제로 | ชิน จีโฮ | Shin Jiho | 신지호 | 03 กุมภาพันธ์ พ.ศ. 2537 (30 ปี) | นักเต้นหลัก นักร้องเสริม แร็ปเปอร์ | พ่อมด (Wizard) |
| อะตอม | A-Tom | 아톰 | คิม ซังกยูน | Kim Sanggyun | 김상균 | 23 พฤษภาคม พ.ศ. 2538 (29 ปี) | แร็ปเปอร์หลัก ภาพลักษณ์ของวง | อัศวิน (Knight) |
| ยาโน | Yano | 야노 | ซอ ซังวอน | Seo Sangwon | 서상원 | 27 กันยายน พ.ศ. 2538 (29 ปี) | แร็ปเปอร์หลัก น้องเล็ก | สิงโต (Lion) |
สมาชิก > อดีตสมาชิก

| ชื่อในการแสดง> ไทย | ชื่อในการแสดง> โรมัน | ชื่อในการแสดง> ฮันกึล/ฮันจา | ชื่อจริง> ไทย | ชื่อจริง> โรมัน | ชื่อจริง> ฮันกึล/ฮันจา | วันเกิด | เข้าร่วม | ออกจากวง |
| --- | --- | --- | --- | --- | --- | --- | --- | --- |
| ซอกุง | Seogoong | 현호 | ปาร์ค ฮยอน โฮ | Park Hyun-ho | 박현호 | 01 พฤษภาคม พ.ศ. 2535 (32 ปี) | 2013 | 2014 |
| คิโด้ | Kidoh | 키도 | จิน ฮโยซัง | Jin Hyosang | 진효상 | 16 ธันวาคม พ.ศ. 2535 (31 ปี) | 2013 | 2015 |
| กอน | Gohn | 대현/大賢 | คิม ดงซอง | Kim Dongsung | 김동성 | 1 สิงหาคม พ.ศ. 2535 (32 ปี) | 2013 | 2015 |
| เจนิชชี่ | Jenissi | 제니씨 | คิม แทยัง | Kim Taeyang | 김태양 | 2 สิงหาคม พ.ศ. 2534 (33 ปี) | 2013 | 2016 |
| พีกุน | P-Goon | P군 | ปาร์ค เซฮยอก | Park Sehyuk | 박서혁 | 18 ตุลาคม พ.ศ. 2534 (33 ปี) | 2013 | 2017 |
| นักทา | Nakta | 낙타 | ชิน ยูชอน | Shin Yucheon | 신유천 | 24 เมษายน พ.ศ. 2536 (31 ปี) | 2013 | 2017 |
| ฮันซล | Hansol | 한솔 | คิม ฮันซล | Kim Hansol | 김한솔 | 15 มิถุนายน พ.ศ. 2536 (31 ปี) | 2013 | 2017 |